ကာကွယ်ဆေးထိုးမှုရဲ့ သက်ရောက်မှု အကျိုးကျေးဇူးတွေ သိပ်ကို အရေးပါကြတယ်။
အမေရိကန် ရောဂါထိန်းချုပ်ရေးစင်တာက
နောက်ဆုံး အနှစ် ၂၀ အတွင်း မွေးခဲ့ကြတဲ့ အမေရိကန်ကလေးတွေကို
ကာကွယ်ဆေးတွေ ထိုးပေးခဲ့လို့ ရောဂါဖြစ်မှု ၃၂၂ သန်းကျော်၊
ဆေးရုံတင် ကုသရမှု ၂၁ သန်းကျော်၊
ပြီးတော့ သေဆုံးရမှု ၇၃၀,၀၀၀ ကျော်တို့မှ
ကာကွယ်ပေးနိုင်လို့ လူမှုရေးစရိတ်စုစုပေါင်း ဒေါ်လာ ၁.၄ ထရီလီယံနီးပါး ချွေတာခဲ့တယ်။
ဧရာမ ကြီးမားတဲ့ ကိန်းဂဏန်းတွေပါ။
ဒါပေမဲ့ ဥပမာတစ်ခုကို အသေးစိတ် လေ့လာကြည့်ကြရအောင်။
ကာကွယ်ဆေးရဲ့ ကျေးဇူးကြောင့်
Haemophilus တုပ်ကွေးဆိုတဲ့ ဘက်တီးရီးယား ကူးစက်ရောဂါ လုံးဝပျောက်သွားပါပြီ။
အဲဒီဘက်တီးရီးယားက ကလေးငယ်တွေကို ကူးစက်တတ်ခဲ့ပြီး
သွေးလမ်းကြောင်းဆိုင်ရာ ကူးစက်ရောဂါတွေ၊
အဆုတ်ရောင်၊ ဦးနှောက်အမြှေးရောင်မှု ဖြစ်စေခဲ့ပြီး
သေဆုံးမှု သို့မဟုတ် အမြဲတမ်းမသန်စွမ်းမှုကို ဖြစ်စေခဲ့တယ်။
ကလေးအထူးကုဆရာ၀န် အနေနဲ့ အဲဒီလို ရောဂါတချို့ကို လေ့လာခဲ့ဘူးပါတယ်။
ခင်ဗျားတို့က အဲဒီရောဂါအကြောင်း ကြားချင်မှကြားခဲ့ကြမှာပါ၊
ကာကွယ်ဆေးတွေ သိပ်ကိုထိရောက်ခဲ့လို့ မတွေ့နိုင်တော့ပါဘူး။
ဒီဂရပ်ပုံရဲ့ ညာဘက်တွင် မြင်နိုင်သလို
ကာကွယ်ဆေးကို စသုံးကတည်းက
Haemophilus ဘက်တီးရီးယား ကူးစက်တဲ့ ဖြစ်ရပ်တွေဟာ
ဇောက်ထိုးကျဆင်းသွားကာ လုံးဝနီးပါး ပျောက်သွားခဲ့တယ်။
ဒီတော့ ကာကွယ်ဆေးတွေဟာ အောင်မြင်မှု သာဓကပါ။
တချိန်တည်းမှာ ကျုပ်တို့ဟာ စိန်ခေါ်မှုတွေကိုပါ ရင်ဆိုင်ရပါတယ်။
လိုအပ်တဲ့ ကာကွယ်မှုကို ပေဖို့ သို့မဟုတ် ထိန်းသိမ်းထားဖို့ ကျုပ်တို့ဟာ
ကာကွယ်ဆေး အများစုကို အကြိမ်ကြိမ် ပေးဖို့ လိုပါတယ်။
သိပ္ပံပညာရှင်တို့ တစ်ကြိမ်တည်းထိုးရမယ့် ကာကွယ်ဆေးတွေကို တီထွင်ဖို့ အားထုတ်နေကြတယ်။
တစ်သက်မှာ တစ်ကြိမ်သာ တုပ်ကွေး ကာကွယ်ဆေးထိုးလိုက်တဲ့နောက်
နောက်ထပ် ရာသီအလိုက် ဆေးထိုးဖို့ မလိုတာကို စိတ်ကူးကြည့်ကြပါ။
တချို့ ပိုးမွှားတွေအတွက် ကိုယ်ခံစွမ်းအားကို ဖန်တီးဖို့ မလွယ်ပါဘူး။
အဲဒါ့အတွက် ထင်ရှားတဲ့ သာဓကမှာ HIV ခေါ် ကိုယ်ခံစွမ်းအား ချို့တဲ့စေတဲ့ ဗိုင်းရပ်ပါ။
အရေးတကြီး လိုအပ်ချက် ဖြစ်လို့ ကြိုးပမ်းနေရဆဲပါ၊
လိုတဲ့ ရလဒ် မရှိသေးပါဘူး။
ကာကွယ်ဆေး သုတေသနထဲတွင် နောက်အရေးကြီးတဲ့ အချက်က
အထိခိုက်လွယ်ဆုံးသူများ၊ လူငယ်များနဲ့ သက်ကြီးများအတွက်
အသင့်တော်ဆုံး ကာကွယ်ဆေးတွေကို ထုတ်လုပ်ပေးဖို့ပါ။
သုတေသနတွေ တက်ကြွစွ ပြုလုပ်နေကြတဲ့ နယ်ပယ်ပါ။
ကျုပ်တို့ ဒီနေ့ ရင်ဆိုင်နေရတဲ့ နောက်ဆုံး စိန်ခေါ်မှုကို ပြောရရင်၊
ကာကွယ်ဆေး ဆန့်ကျင်ရေး ခံယူချက်ပါ။
အမေရိကန် ပြည်ထောင်ထဲတွင် ကလေး ၁၀၀၀၀၀ ကျော်တို့ဟာ
ကာကွယ်ဆေး အထိုးမခံခဲ့ကြဘဲ
အဲဒီလိုသူတို့ရဲ့ ဦးရေတိုးလာနေခြင်းဟာ ကြောက်လန့်စရာကြီးပါ။
တကယ်တော့ကမ္ဘာ့ကျန်းမာရေးအဖွဲ့၊ တနည်း WHO က
ဒီနေ့ လူသားရဲ့ ကျန်းမာရေးကို ကမ္ဘာပေါ်မှာ ခြိမ်းခြောက်နေကြတဲ့
အရေးကြီးဆုံး ၁၀ ချက်ထဲမှာ ကာကွယ်ဆေး ဆန့်ကျင်မှုကို
ထည့်သွင်း ဖေါ်ပြထားပါတယ်။
ဒီဂရပ်ပုံက ကာလီဖိုနီးယား ပြည်နယ်မှာ ကာကွယ်ဆေး ဆန့်ကျင်ရေး
သဘောထား ကျယ်ပြန့်လာမှုကို ဖော်ပြနေတယ်။
၂၀၀၀ ပြည့်နှစ်မှ ၂၀၁၃ ခုနှစ် အတွင်းမှာ
ကလေးထိန်းဌာနတွေမှာ ကာကွယ်ဆေး ထိုးမှုမှ ကင်းလွတ်ခွင့်
တောင်းဆိုခဲ့ကြတဲ့ ရာခိုင်နှုန်းအရ ဒီလိုသိလာရတာပါ။
ကာကွယ်ဆေးကို ဆန့်ကျင်ရေး စိတ်ဓါတ်တွေ မြင့်တက်လာနေရာ
တကယ့် အကျိုးဆက်တွေ ရင်ဆိုင်ကြရမှာပါ။
ကျုပ်တို့က လွန်ခဲ့တဲ့ နှစ်များစွာကတည်းက အောင်မြင်ခဲ့ကြပြီလို့
ကျုပ်တို့ ယူဆခဲ့ကြတဲ့ ကူးစက်ရောဂါတွေ ပြန်ဖြစ်ပွားလာနေတာ
ခင်ဗျားတို့သတိထားမိကြမယ် ထင်တယ်။
ဝက်သက်ရောဂါ ဖြစ်ပွားမှုတွေကို အမေရိကန် ပြည်နယ် အများကြီးမှာ အစီရင်ခံနေကြတယ်။
ဝက်သက်ဟာ သိပ်ကို ကူးစက်လွယ်ပြီး အန္တရာယ်များတာ
ကျုပ်တို့ မေ့တောင် မေ့နေကြပါပြီ။
ဗိုင်းရပ်စ် အမှုန်နည်းနည်းလေးကိုက လူတွေဆီ ကူးစက်နိုင်ကြတယ်။
အားကစားပွဲတွေမှာ၊ အိုလံပစ် အားကစားရုံကြီးမှာ
ဗိုင်းရပ်စ်ဟာ လေနဲ့အတူ အတော့ကို ဝေးအောင် သွားနိုင်ပြီး
ကျန်းမာရေး ချို့တဲ့သူ တစ်ဦးဦးကို ကူးစက်နိုင်ခဲ့တဲ့
အစီရင်ခံစာတွေ ရှိပါတယ်။
တကယ်ပြောရရင်၊ အခုကို ကျွန်တော့ဆီမှာ ဝက်သက်ရောဂါ ဖြစ်နေတယ်။
(ချောင်းဆိုးခြင်း)
ဒီခန်းမထဲ နောက်ဆုံးတန်းမှာ ထိုင်နေသူ ကူးစက်နိုင်တယ်။
ကျုပ်တို့ ကမ္ဘာကြီးမှာ တကယ့်ကို အဲဒီလို ဖြစ်ခဲ့ဘူးတယ်။
လွန်ခဲ့တဲ့ လအနည်းငယ်တုန်းက
လေယာဉ်မယ် တစ်ဦးဟာ ပျံသန်းနေခိုက်မှာကို
ဝက်သက်ရောဂါ ကူးစက်ခံရလို့ ဦးနှောက်ရောင်ရောဂါဖြစ်ပြီး
သေဆုံးသွားခဲ့တယ်။
ဒီတော့ လူတွေဟာ ကာကွယ်ဆေး ဆန့်ကျင်ရေး စိတ်ဓာတ်ကြောင့် သေနေကြရတယ်။
ကာကွယ်ဆေးကို မယုံကြည်ကြလို့
ကာကွယ်ဆေးကို မထိုးလိုကြသူတို့အတွက်
ကျွန်တော် မိနစ်အနည်းငယ်ယူပြီး ရှင်းပြချင်တယ်။
ကလေးသုံးယောက် ရှိနေတဲ့ ကလေးဆရာဝန် တစ်ဦးအနေနဲ့၊
ကလေးတွေအားလုံးကို အကြံပြုထားတဲ့
အချိန်ဇယားနဲ့အညီ မှန်မှန် ကာကွယ်ဆေးတွေ အထိုးခံနေသူအဖြစ်၊
ပြီးတော့ ကလေးကူးစက်ရောဂါ အကြံပေးအဖြစ်၊
မိဘတွေကသာ ကာကွယ်ဆေးကို ထိုးပေးခဲ့ကြမယ်ဆိုရင်
ဦးနှောက်အမြှေးရောင်ရောဂါ မဖြစ်ခဲ့ကြမယ့် ကလေးတွေကို ကုသပေးခဲ့ရသူ အဖြစ်
ဒါဟာ ကျွန်တော့အတွက် သိပ်ကို အရေးကြီးပါတယ်။
ကျုပ်တို့ လူ့အဖွဲ့အစည်းအနေနဲ့ ကာကွယ်ဆေးအတွက် ပေးဆပ်ရတဲ့
တန်ဖိုးကို ကျုပ်တို့ နောက်ကိုပြန်ပြီး တွက်ကြည့်ကြပါစို့။
ဒီဂရပ်မှာ ဝင်ရိုး Y ဝင်ရိုးပေါ်တွင်
ကူးစက်ရောဂါကြောင့် ကမ္ဘာမှာ သေဆုံးသွားသူ အရေအတွက်ပါ။
ဝင်ရိုး X မှာကျတော့၊
သေဆုံးသွားသူရဲ့ အသက်အရွယ်ပါ။
ဒါကို လေ့လာကြည့်ရင် U-ပုံစံမျိုး ဖြစ်နေတာ တွေ့ရပါမယ်။
ပြီးတော့ ငယ်ရွယ်တဲ့သူတွေ​​အကြားမှာ သိပ်ထင်ရှားပါတယ်။
ဒီတော့ ကာကွယ်ဆေးတွေက လူငယ်တွေကို ကူးစက်မှုမှ ကာကွယ်ပေးပါတယ်။
ဒီတော့ မိတ်ဆွေတို့က ကာကွယ်ဆေးရဲ့ သက်ရောက်မှု အကြောင်းကို ပြောချင်ကြရင်
အဲဒါနဲ့ ပတ်သက်ပြီး ယုန်ထင်ကြောင်ထင် ပြောနေကြတာတွေ
အင်တာနက်ပေါ်မှာ အကျိုးမဲ့အကြောင်းမဲ့ ကာကွယ်တွေကြောင့်
ဖြစ်လာနိုင်တယ်ဆိုပြီး ရေးနေကြလို့ပါ။
ကာကွယ်ဆေးရဲ့ သက်ရောက်မှုက ဒီလိုပါ။
နောက်တစ်ခုက ၎င်းတို့ဟာ ရွယ်အိုများရဲ့ အသက်ကို ပိုရှည်လာစေပါတယ်။
ရွယ်အိုတွေကို သတ်ပစ်နိုင်တဲ့ တုပ်ကွေးနဲ့ အခြားရောဂါတွေမှ
ထိုးဆေးတွေက ကာကွယ်ပေးနေကြလို့ပါ။
ဆက်ပြီး ကာကွယ်ဆေးတွေကို
ပိုလို့ကို ကောင်းလာအောင် လုပ်ပေးနိုင်ပုံကို ဆွေးနွေးကြပါစို့။
ကျုပ်တို့အကြားက ထိခိုက်လွယ်သူတွေကို ကာကွယ်ပေးမယ့် ကာကွယ်ဆေးတွေကို
ကျုပ်တို့ဖန်တီးနိုင်ကြပြီး တစ်ခါထိုးပေး ရုံနဲ့ ကာကွယ်ပေးနိုင်ဖွယ်ရာ ရှိပါတယ်။
ကိုယ်ခံစွမ်းအား အကြောင်း နည်းနည်းလေး ပြောပါရစေ။
ဟောဒီ ထိပ်မှာ ခင်ဗျားတို့ မြင်ရတာက ရိုးရိုးကာကွယ်ဆေးပါ။
ကာကွယ်ဆေး အားလုံးတို့ထဲမှာ ပဋိဇာတ် ဆိုတာ ပါပါတယ်။
အဲဒီပဋိဇာတ်ဟာ ပိုးမွှား အပိုင်းအစမျိုး ဖြစ်ပြီး
ကျုပ်တို့ ခန္ဓာကိုယ်က မှတ်မိတဲ့ အရာပါ။
အဲဒါက ပဋိပစ္စည်းတွေကို ဖန်တီးပေးလို့ ကျုပ်တို့ ခန္ဓာကိုယ်ကို ကာကွယ်ပေးတယ်။
ဒီလိုနည်းဖြင့် အဲဒီလို ကာကွယ်ဆေးတွေက ကိုယ်ခံစနစ်ကို တုံ့ပြန်စေပါတယ်။
ဒါပေမဲ့ ဒီမှာ မြင်ကြရတဲ့အတိုင်း၊
အဲဒီ ကိုယ်ခံစွမ်းအား တုံ့ပြန်မှုဟာ အတက်အကျရှိတယ်၊
အဲဒါကြောင့်မို့လို့ ကျုပ်တို့ဟာ ကာကွယ်နိုင်စွမ်း ရှိနေဖို့အတွက်
ကာကွယ်ဆေးကို ထိုးပြီးရင် ထပ်ထိုးဖို့ လိုတယ်။
ကျုပ်တို့ ဘယ်လိုများ လုပ်နိုင်ကြမလဲ။
ကျုပ်တို့နဲ့ ကမ္ဘာတဝမ်းရှိ အခြားသိပ္ပံပညာရှင်တွေက
ကာကွယ်ဆေး တုံ့ပြန်မှုကို တိုးမြှင့်ဖို့ မော်လီကျူးတ​ွေကို ရှာကြံနေကြတယ်။
အဲဒါတွေကို adjuvant လို့ ခေါ်တယ်၊
ကူပေးရန် ဆိုတဲ့ လက်တင် စကားလုံး "adjuvare" မှ လာတဲ့ ကစားလုံးပါ။
Adjuvant တွေဟာ မော်လီကျူးတွေ ဖြစ်ကြပြီး ကာကွယ်ဆေးထဲကို
ထည့်ပေးခြင်းဖြင့် ပိုအားကောင်းတဲ့ တုံ့ပြန်မှုကို ရနိုင်တယ်။
ဒီမှာ အနီရောင်နဲ့ ပြထားတဲ့ adjuvant ရှိနေရင်၊
ခင်ဗျားတို့ရဲ့ ကိုယ်ခံစနစ်ထဲက သွေးဖြူဆဲလ်တွေ ပိုကောင်းမွန်စွာ
လှုပ်ရှားနိုင်စွမ်း ရှိလာလို့၊
ပိုအားကောင်းတဲ့ ကိုယ်ခံစွမ်းအား တုံ့ပြန်မှုကို ထုတ်လွတ်ပေးနိုင်ပြီး
ပဋိပစ္စည်းတွေ ပိုများပြားစွာနဲ့ ပိုမြန်ဆန်စွာ ပေါ်လာစေလျက်
ပိုပြီးရေရှည်ခံနိုင်မယ့် ကိုယ်ခံစွမ်းအား ဖန်တီးပေးနိုင်မှာပါ။
အဲဒီ adjuvant တွေရဲ့ သက်ရောက်မှုဟာ အသက်အရွယ်
သို့မဟုတ် ပုဂ္ဂိုလ်ရဲ့ အခြားအချက်တွေကို လိုက်ပြီး ကွဲပြားနိုင်တာ စိတ်ဝင်စားစရာပါ။
အဲဒါကြောင့်မို့လို့ ကာကွယ်ဆေးတွေ တိကျ မှန်ကန်ဖို့ လိုအပ်တာ ထောက်ပြချင်ပါတယ်။
ကျုပ်တို့ဟာ တိကျမှုမြင့် ဆေးပညာ ယူဆချက်ကို ယူမယ် --
တိကျမှုမြင့်မားတဲ့ ဆေးပညာ ဆိုတာက
ဆေးတစ်ခုခုဆိုင်ရာ လူတွေရဲ့ တုံ့ပြန်မှုဟာ
တစ်ဦးနဲ့တစ်ဦး မတူကွဲပြားနိုင်ကြောင်း ယူဆချက်ကို
ကာကွယ်ဆေးတွေ အတွက်ပါ ကျင့်သုံးဖို့ပါပဲ။
ဟုတ်ပြီနော်။
ဒီ Boston Children's Hospital မှာ
ကျွန်တော် ဦးဆောင်တဲ့ Precision Vaccines Program မှာ
ကျွန်တော်တို့ဟာ ကျန်းမာရေး ချို့တဲ့ကြသူတို့နဲ့ အံဝင်ခွင်ကျရှိအောင်
တိကျကိုက်ညီတဲ့ ကာကွယ်ဆေးတွေကို
ဖန်တီးထုတ်လုပ်ဖို့ ချဉ်းကပ်နည်း ငါးခု ချမှတ်ထားကြတယ်။
နံပတ်တစ်က၊
သက်ဆိုင်ရာ လူတွေရဲ့ ကာကွယ်ဆေးဆိုင်ရာ သဘောထားက
ဘယ်လိုမျိုးလဲ။
ကိုယ်က ကမ္ဘာ့ အကောင်းမွန်ဆုံး ကာကွယ်ဆေးကို ဖန်တီးပေးနိုင်တောင်
ဘယ်သူကမှ အထိုးမခံချင်ကြဘူးဆိုရင် ဘာမှအကျိုးထူးမှာ မဟုတ်လို့ပါ။
နံပါတ်နှစ်က၊
ကာကွယ်ဆေးထိုးရေး လမ်းကြောင်းကို စဉ်းစားထားဖို့ လိုတယ်။
ကာကွယ်ဆေးအများစုက ကြွက်သားထိုးဆေး၊ တနည်း IM တွေပါ၊
ဒါပေမဲ့၊ နှာခေါင်းမှ၊ ပါးစပ်မှ စတဲ့ အခြားပုံစံလည်း ရှိကြတယ်။
အဲဒီနောက်မှာ ပြောပြခဲ့သလို ကာကွယ်ဆေးတွေမှာ ပါဝင်တဲ့အရာတွေ ရှိပါသေးတယ်။
ကာကွယ်ဆေးအားလုံးမှာ ပဋိပစ္စည်း ပါရှိတယ်၊
ကျုပ်တို့ ခန္ဓာကိုယ်က မှတ်မိနေတဲ့ ပိုးမွှားရဲ့အစိတ်အပိုင်း ဖြစ်ပြီး
ပဋိပစ္စည်းတွေ သို့မဟုတ် ဆဲလ်အခြေခံ ကိုယ်ခံ အားကို ပြန်ပြီး ထုတ်လုပ်ပေးနိုင်မှာပါ။
ခုနက ပြောခဲ့သလို adjuvant ကိုလည်း ထည့်ပေးနိုင်တယ်၊
ကိုယ်ခံတုံ့ပြန်မှုကို မြှင့်တင်ပေးဖို့ပါ။
ဆက်စဉ်းစားစရာ ရှိပါသေးတယ်။
ရွေးစရာ ပဋိပစ္စည်းတွေ အများကြီး၊
ပြီးတော့ adjuvant အမျိုးမျိုး ရှိကြလို့ ရွေးဖို့ လိုပါမယ်။
အဲဒါ ကျုပ်တို့ ဘယ်လို ဆုံးဖြတ်ရွေးကြမှာလဲ။
အဲဒါတွေရဲ့ မီနူးစာရင်းဟာ နေ့စဉ် တိုးတိုးလာနေသေးတယ်။
ကျုပ်တို့ အဖွဲ့ထဲမှာကျတော့၊
ကာကွယ်ဆေးတွေကို ခန္ဓာကိုယ်ပြင်ပမှာ စမ်းသပ်နည်းတွေကို ပြုစုထားကြတယ် --
လက်တင်လို "in vitro" ခေါ်ပါတယ် --
တစ်ရှူးပွားယူတဲ့ ပန်းကန်လုံးထဲမှာပါ။
သွေးဆဲလ်တွေနဲ့ တစ်ရှူး အင်ဂျင်နီယာနည်းကို သုံးပြီး
ကိုယ်ခန္ဓာ အပြင်မှာ ကာကွယ်ဆေးကို ထိုးပေးကာ
အဲဒီ ကာကွယ်ဆေးကနေပြီး၊ ဥပမာ၊ ကလေးအား
သို့မဟုတ် သက်ကြီးရွယ်အိုတို့အား သက်ရောက်မှုကို လေ့လာကြပါတယ်။
ဒီအကြောင်းကို ကျုပ်တို့ စဉ်းစားကြည့်ရင်၊ သိပ်ကို အရေးကြီးပါတယ်၊
ကျုပ်တို့က ကာကွယ်ဆေး ထုတ်လုပ်ပေးချင်ကြတဲ့ ကူးစက်ရောဂါ အားလုံးကို၊
Zika ဗိုင်းရပ်စ်၊ Ebola ဗိုင်းရပ်စ်၊ HIV နဲ့ အခြားရောဂါတွေ အတွက်
တွဲသုံးရနိုင်မယ့် ပဋိပစ္စည်းတွေ၊
သင့်တော်မယ့် adjuvant တွေ၊
အမျိုးမျိုးသော လူတွေ အတွက် ရွေးစမ်းကြည့်ရမယ် ဆိုတော့
လူဦးရေ အများကြီးနဲ့ လုပ်ရမယ့် တတိယအဆင့် စမ်းသပ်မှုကို
ခုနက အတွဲတိုင်းအတွက် လုပ်ဖို့ မဖြစ်နိုင်ပါဘူး။
ဒီနေရာမှာ ခန္ဓာကိုယ်ပြင်ပတွင် ကာကွယ်ဆေးတွေကို စမ်းသပ်နိုင်မှုက
ကာကွယ်ဆေး ပြုစုရေးလုပ်ငန်း မြန်ဆန်ရေးကို များစွာမှ ကူပေးနိုင်မယ်လို့ ယုံကြည်ရပါတယ်။
နောက်ဆုံးမှာတော့၊ ဒီလိုအားထုတ်မှု အားလုံးက
တိကျတဲ့ ရောဂါပိုးမှာမှ ကာကွယ်ပေးဖို့ ဖြစ်ပြီး
ခန္ဓာကိုယ်ကို ခုခံကာကွယ်ဖို့ ပဋိပစ္စည်း တွေနဲ့ အခြားဆဲလ်တွေ ပေါ်လာဖို့ အတွက်ပါ။
ကျုပ်တို့ဟာ နောက်ဆုံးပေါ် သိပ္ပံနည်းပညာတွေ ကို ကာကွယ်ဆေး ထုတ်လုပ်ရေးထဲမှာ
အသုံးချနိုင်ဖို့ ဆန်းသစ်တဲ့ ချဉ်းကပ်မှုတွေကိုပါ သုံးနေကြပါတယ်။
လက်ရှိ ကာကွယ်ဆေးတွေ ကာကွယ်ပေးကြပုံကို ကျုပ်တို့ဟာ နက်ရှိုင်းစွာ လေ့လာခဲ့ကြတယ်။
မွေးကင်းစ ကလေးတွေ အသည်းရောင်ရောဂါ B မကူးစက်ဖို့
အသည်းရောင်ရောဂါ B ကာကွယ်ဆေးက ကာကွယ်ပေးပုံကို လေ့လာဖို့
ကျုပ်တို့ဟာ နိုင်ငံတကာအဖွဲ့ကို ဖွဲ့စည်းခဲ့ကြတယ်။
အဲဒီလို လေ့လာနိုင်ဖို့အေတွက်
ကျုပ်တို့ဟာ သေးငယ်တဲ့ နမူနာ၊ ကြီးမားတဲ့ ဒေတာလို့ ခေါ်တဲ့ နည်းပညာ တီထွင်ခဲ့ကြတယ်။
ကျုပ်တို့ဟာ ကာကွယ်ဆေးမထိုးမီ ကလေးဆီကနေပြီး သွေးတစ်စက် ယူပြီး
ကာကွယ်ဆေးထိုးပြီးတဲ့ နောက်မှာ ထပ်ပြီး တစ်စက်ကို ယူကြတယ်၊
ပြီးရင် ကျုပ်တို့ဟာ ဆဲလ်တွေအားလုံးကို တိုင်းတာ ရေတွက်နိုင်တယ်၊
သွေးစက်ထဲက ဗီဇတွေ၊ မော်လီကျူးတွေ အားလုံးကို တိုင်းနိုင်ကြတယ်၊
အဲဒီ ကလေးရဲ့ ကာကွယ်ဆေးထိုးပြီးနောက်နဲ့
ကာကွယ်ဆေးမထိုးမီ အခြေအနေကို ယှဉ်ကြည့်နိုင်လို့
ကာကွယ်ဆေးဟာ ဘယ်လောက် ထိရ​ောက်စွာ ကာကွယ်ပေးပုံကို
နက်ရှိုင်းစွာ သိရှိနားလည်နိုင်စွမ်း ရှိလာကြမှာပါ။
သိလာရတဲ့ အချက်တွေကို ကျုပ်တို့ဟာ အနာဂတ် ကာကွယ်ဆေး ထုတ်လု့ပ်ဖို့ သုံးနိုင်ကြမယ်။
ဒီဇယားပုံက လက်တွေ့မှာ သွေးတစ်စက်နဲ့ အဲဒီကနေပြီး
ရယူနိုင်ခဲ့တဲ့ များပြားလှတဲ့ အချက်အလက်တွေ
ဆန်းစစ်စရာ အချက်တွေ သောင်းချီကို ဖေါ်ပြနေပြီး
ဆံမျှင်အထုံးကြီးလို မြင်နေရတာက ပွင့်နေကြတဲ့ ဗီဇ လမ်းကြောင်းတွေနဲ့
ပွင့်နေကြတဲ့ မော်လီကျူးလမ်းကြောင်း​တွေပါ။
ရှေ့ဆက် ပေါ်လာမှာတွေ အမျးကြီးမို့လို့ အရမ်းစိတ်လှုပ်ရှားစရာ သိပ္ပံပညာပါ။
ကျုပ်တို့ဟာ ကမ္ဘာတဝမ်း သိပ္ပံပညာရှင်တွေနဲ့ လက်တွဲ လုပ်ကိုင်နေကြပြီး
နည်းပညာသစ်တွေကို ကာကွယ်ဆေး ပြုစုမှုထဲ ထည့်သုံးပြီး
တိကျမှန်ကန်တဲ့ ကာကွယ်ဆေးများရဲ့ ကွန်ရက်ကို ဖေါ်ထုတ်ကြမှာပါ။
ကျုပ်တို့ဟာ တစ်ကမ္ဘာလုံးရှိ ကျန်းမာရေး အားနည်းကြတဲ့ လူတွေအတွက်
လူတိုင်းအတွက် ထုတ်လုပ်ပေးမယ့် ကာကွယ်ဆေးကို ထုတ်လုပ်ပေးလိုပါတယ်။
ကျုပ်တို့အဖွဲ့မှာ သိပ္ပံပညာရှင်တွေ၊ နည်း ပညာ ကျွမ်းကျင်သူတွေနဲ့ ဆရာဝန်တွေ ပါကြတယ်။
ကျုပ်တို့ဟာ ကူးစက်ရောဂါတွေ အတွက် ကာကွယ်ဆေးတွေကို ပြုစုနေကြရာ
ကြက်ညှာချောင်းဆိုးလို ရောဂါ ပါပါတယ်။
ကြက်ညှာချောင်းဆိုး ရောဂါ ကာကွယ်ဆေး ကျုပ်တို့မှာ ရှိနေပေမဲ့
အကြိမ်ကြိမ် ထိုးပေးဖို့ လိုတဲ့ ဆေးမျိုးပါ၊
ပြီးတော့ ကိုယ်ခံစွမ်းအားဟာ ကျဆင်းလာတတ်တယ်။
တစ်ကြိမ်ပဲ ထိုးဖို့လိုမယ့် ကြက်ညှာချောင်း ဆိုးရောဂါ ကာကွယ်ဆေး တီထွင်ချင်တယ်။
အသက်ရှူလမ်းကြောင်း syncytial ဗိုင်းရပ်စ် ကာကွယ်ဆေးထွင်ဖို့ ကျုပ်တို့ ကြိုးစားနေတယ်၊
အမေရိကန်ပြည်ထောင်စုမှာ မွေးစကလေးတွေ ဆေးရုံ တင်ရတာ နံပါတ်တစ် အကြောင်းရင်း ဖြစ်လို့ပါ။
တုပ်ကွေး ကာကွယ်ဆေး ပိုကောင်းတာ လိုနေသလို
HIV အတွက်လဲ လိုအပ်တာ အမှန်ပါပဲ။
ပြီးတော့ ကင်ဆာ၊ ဓာတ်မတည့်မှု အတွက်နဲ့
မူးယစ်ဆေး အလွန်အကျွံသုံးစွဲမှု အတွက်တောင် ကာကွယ်ဆေးကို ကျုပ်တို့ ရှာကြံနေကြတယ်။
ဒီတော့ ကျွန်တော် ခင်ဗျားတို့ကို မှာချင်တဲ့ နောက်ဆုံး အချက်က
ကာကွယ်ဆေးတွေဟာ ခင်ဗျားတို့ကို၊ ခင်ဗျားတို့ ချစ်တဲ့ သူတွေကို
ခင်ဗျားတို့ ဝန်းကျင်က လူတွေကို ကာကွယ်ပေးပါတယ်။
၎င်းတို့ဟာ ခင်ဗျားတို့ကို ကူးစက်ရောဂါမှ ကာကွယ်ပေးရုံသာမကပဲ
အဲဒီရောဂါတွေ ခင်ဗျားတို့က သူများဆီ ကူးစက်စေမှုမှပါ ဟန့်တားပေးကြပါတယ်။
ကာကွယ်ဆေး ထိုးယူကြပါ။
သိပ္ပံပညာရဲ့ တိုးတက်မှုဟာ ထိရှလွယ်လို့ ဆုံးရှုံးသွားနိုင်ပါတယ်။
ကျုပ်တို့ မှန်ကန်ပြီး လေးစားမှုရှိတဲ့ ​ပြည်သူ့ ဆွေးနွေးတွေ အားပေး လုပ်ကြရပါမယ်။
နောက်ဆုံးအနေနဲ့ ကျုပ်တို့ဟာ ဧရာမ အောင်မြင်မှုတွေ ရှေ့ကို ရောက်နေကြပါပြီ၊
ကာကွယ်ဆေးတွေရဲ့ ခေတ်သစ်ပါ။
ကျုပ်တို့ဟာ လက်တွေ့လုပ်လို့ ရနိုင်တဲ့ မျက်နှာစာကို ဖွင့်ဟလိုက်ရုံပဲ ရှိပါသေးတယ်။
ဒီလေ့လာမှုတွေကို ပါဝင်အားပေးကြပါ။
ကျေးဇူးတင်ပါတယ်။
(လက်ခုပ်သံများ)